ดีอีเอส พบมิจฉาชีพแอบอ้างเป็นธนาคารส่งข่าวปลอมหลอกลงทุน และปล่อยสินเชื่อ ดอกเบี้ยต่ำ เตือนประชาชนอย่าหลงเชื่อ
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคม ฝ่ายการเมือง (ดีอีเอส) กล่าวว่า ศูนย์ต่อต้านข่าวปลอมได้รายงานผลการติดตามข่าวปลอมรอบสัปดาห์พบมีข้อความเข้ามากว่า 3.2 ล้านข้อความ เป็นข้อความที่ต้องตรวจสอบ 247 ข้อความแบ่งเป็น 137 เรื่อง โดยข่าวที่ได้รับความสนใจสูงสุดยังเป็นข่าวปลอมเรื่องนโยบายรัฐบาลถึง 60 เรื่อง รวมถึงข่าวปลอมเกี่ยวกับสถาบันการเงิน กรณีการแอบอ้างนำโลโก้ธนาคารพาณิชย์ของไทยมาใช้เป็นสัญลักษณ์ให้บริการเงินกู้ ดอกเบี้ยต่ำ หลอกลวงประชาชนผ่านช่องทางต่างๆ และกรมสรรพากรถูกแอบอ้างส่ง SMS แจ้งการยื่นภาษีไม่สำเร็จ รวมถึงกรมการจัดหางานรับสมัครพนักงานยืนยันสินค้านำเข้าจากจีนจึงอยากเตือนให้ประชาชนอย่าหลงเชื่อ ขอให้ตรวจสอบว่าเป็นผู้ให้บริการเพื่อป้องกันการสูญเสียทรัพย์สิน อย่างไรก็ตาม ดีอีเอส ได้ติดตามการกระทำผิดของมิจฉาชีพทุกรูปแบบเพื่อป้องกันความเสียหายแก่ประชาชน หากรับการแจ้งข้อมูลที่ผิดปกติผ่านช่องทางต่างๆ สามารถแจ้งเบาะแส ผ่านสายด่วน GCC 1111 ต่อ 87